open-index/open-wikipedia-markdown huggingface dataset:
Rancho Mirage

**Rancho Mirage** on kuurortlinn Ameerika Ühendriikides California osariigis Riverside'i maakonnas. See paikneb Cathedral City ja Palm Deserti vahel ning on üks üheksast Coachella orus asuvast linnast.

Elanike arv on 2020. aasta rahvaloenduse seisuga 16 999. Aastal 2010 oli elanikke 17 218. Talviti võib elanike arv USA külmematest piirkondadest saabuvate talvitujate toel suureneda paari tuhande inimese võrra.

Linnas paiknevas Sunnylandsi villas on käinud puhkamas või lühemalt külastanud paljud seltskonna- ja riigitegelased, teiste seas Frank Sinatra, Bob Hope, Fred Astaire ja Ginger Rogers ning presidendid Richard Nixon, Ronald Reagan ja Gerald Ford. Hiljem ostis Ford Rancho Mirage'is endale häärberi ja elas seal kuni oma surmani 2006. aastal. Linnas paikneb lisaks vähemalt tosin golfirada, millest esimene avati 1946. aastal.

## Asend
Rancho Mirage asub Riverside'i maakonna keskosas. See piirneb läänes Cathedral City linnaga, idas Palm Deserti linnaga ja kirdes Thousand Palmsi asulaga, lõuna ja põhja jääb kohaliku omavalitsuseta piirkond.

Läbi linna kulgeb maantee California State Route 111. Linna põhjapiiri lähedalt möödub kiirtee Interstate 10.

Rancho Mirage paikneb Los Angelesest ligikaudu 180 km kaugusel kagus, Phoenixist 420 km kaugusel loodes ja San Diegost 190 km kaugusel põhjas.

## Kliima
Rancho Mirage'i kliimat mõjutab ümbritsev pinnamood. Tänu selle asukohale kõrgete mäeahelike vahel ja lõunasse avanevas orus, on linna kliima aasta läbi soe. Talvi peetakse Coachella orus isegi USA lääneosa kõige soojemateks. Valitseb ariidne kliima. Suvekuudel tõuseb õhutemperatuur sageli üle 40 °C, harva isegi 50 °C lähedale. Ka öösiti ei lange suvel õhutemperatuur tavaliselt alla 25 °C. Talvekuudel on õhutemperatuur päeval tavaliselt 20–22 °C. Miinuskraade esineb harva. Sademeid langeb aastas keskmiselt 150 mm. Päikeselisi päevi aastas on keskmiselt 348.

## Ajalugu

Kuigi esimesed asulad paiknesid praeguse linna kohal juba 1920. ja 1930. aastatel, suurenes linna tuntus kuurortlinnana pärast teist maailmasõda.

Rancho Mirage'i linn loodi Mirage Cove'i ja viie kohaliku omavalitsuseta kogukonna liitmisel. Rancho Mirage sai linnaõigused 3. augustil 1973.

## Rahvastik
Elanike arv oli 2010. aasta rahvaloenduse kohaselt 17 218. Aastal 2000 oli elanikke 13 249. Võrreldes 1990. aastaga on elanike arv peaaegu kahekordistunud. Kõige suurem rassirühm on valged (88,7%). Ladinaameeriklaste (sõltumata rassist) osakaal on California osariigi kohta võrdlemisi väike – 11,4%. Teised rahvusrühmad, näiteks afroameeriklased ja aasialased, moodustavad vähemuse.

Iseloomulik on kõrge ea mediaan – 62,3 aastat. Üle 65-aastased moodustavad linna rahvastikust tervelt 44%.

## Tuntud elanikke
* Gerald Ford, USA president
* Betty Ford, USA presidendi Gerald Fordi abikaasa
* Spiro Agnew, asepresident
* Barbara Boxer, poliitik
* Larry Ellison, ettevõtja
* Phil Harris, muusik, näitleja ja koomik
* Patrick Macnee, näitleja
* Mary Martin, näitleja
* Zeppo Marx, näitleja ja koomik
* Anne Rice, kirjanik
* Ginger Rogers, näitleja
* Jane Wyman, näitleja

## Viited

## Välislingid
* Koduleht
West Palm Beach

**West Palm Beach** on linn Ameerika Ühendriikides Florida osariigis, Palm Beachi maakonna keskus.

2013. aastal elas linnas 103 038 inimest. 2010. aasta rahvaloenduse andmetel elas seal 99 919 inimest.

West Palm Beach on vanim linn Miami linnastus. See sai linnaõigused 5. novembril 1894 ehk kaks aastat varem kui Miami.

## Välislingid
* Koduleht
Ina Druviete

**Ina Druviete** (sündinud 29. mail 1958) on Läti poliitik.

Ta oli Läti haridus- ja teadusminister 2004–2006 Aigars Kalvītise esimeses valitsuses ning 2014. aastal Laimdota Straujuma esimeses valitsuses.

7. detsembril 2005 anti talle Maarjamaa Risti II klassi teenetemärk, tunnustades tema tööd Läti haridus- ja teadusministrina.

## Viited
Ints Dālderis

**Ints Dālderis** (sündinud 10. veebruaril 1971 Jūrmalas) on Läti klarnetist ja poliitik.

Ta lõpetas aastal 1996 Läti Muusikaakadeemia (professor Ģirta Pāže juhendamisel).

Aastatel 2009–2010 oli ta Läti kultuuriminister (Valdis Dombrovskise esimeses valitsuses). 2010–2011 oli ta seimi liige. 2014. aasta parlamendivalimistel valiti ta taas seimi liikmeks.

7. aprillil 2009 anti talle Maarjamaa Risti I klassi teenetemärk.

## Viited
Jacek Michałowski

**Jacek Maria Michałowski** (sündinud 8. detsembril 1955 Varssavis) on Poola riigiametnik ja ühiskonnategelane.

18. märtsil 2014 anti talle Maarjamaa Risti II klassi teenetemärk, tunnustades tema tööd Poola presidendi kantselei ülemana.

## Viited
Jan Lewandowski

**Jan Zbigniew Lewandowski** (1944 – 19. juuni 2023) oli poola ajaloolane.

18. märtsil 2002 anti talle Valgetähe V klassi teenetemärk, tunnustades tema tööd Marie Curie-Sklodowska Ülikooli lektorina.

## Viited
Peet Kokla

**Peet Kokla** (11. aprill 1942 Tallinn – 4. aprill 2015 Stockholm) oli eesti ajakirjanik Rootsis. 

Lõpetanud Göteborgi ajakirjanduskõrgkooli, töötas ta tehnikaajakirjas Teknikens Värld. Et Peet Kokla oli aga purjetaja, siis edaspidi töötas ta paadiajakirjades. Esmalt oli ta ajakirja Båt för Alla peatoimetaja, seejärel 1980. ja 1990. aastail paadiajakirja Båtnytt peatoimetaja kuni pensionile minekuni.

Peet Kokla oli eesti purjetamisklubi Nautici liige.

Ta on maetud Bromma kalmistule Stockholmis.

## Isiklikku
Ka tema abikaasa Mari on purjetaja, tütar Mimmi on aga olnud Rootsi Merepäästeseltsi merepäästja. Peet Kokla isa oli Eesti Päevalehe peatoimetaja Juhan Kokla.

## Viited

## Välislingid
* http://isik.tlulib.ee/index.php?id=3431
Jan Łukasz Ołdakowski

**Jan Łukasz Ołdakowski** (sündinud 11. mail 1972 Varssavis) on Poola poliitik. 

Ta on olnud Poola seimi liige.

Ta on olnud Varssavi Ülestõusu muuseumi direktor.

18. märtsil 2014 anti talle Maarjamaa Risti IV klassi teenetemärk, tunnustades tema tööd Varssavi Ülestõusu Muuseumi direktorina.

## Viited
Jan Stankiewicz

**Jan Stankiewicz** VR I/3 (valgevene *Ян Станкевіч*; 26. november 1891 – 16. august 1976) oli Valgevene-Ameerika Ühendriikide keeleteadlane, ajaloolane, filosoof, sõjaväelane (kaptenleitnant).

Ta sündis Arlianiatõs (Ašmiany lähedal).

## Tunnustus
*1925 Vabadusristi I liik 3. järk, tunnustades tema tööd kaptenleitnandina

## Isiklikku
Tema vend Adam Stankiewicz (1891–1949) oli katoliku preester, kes hukkus Ozjorlagis Irkutski oblastis asetsenud stalinistlikus koonduslaagris.

## Viited
Tartu lastekirjanduse auhind

**Tartu lastekirjanduse auhind** ehk **Lapsepõlve auhind** on Tartu linna kirjandusauhind, mille pälvib üks eelmisel aastal laste- või noorsooraamatu avaldanud Eesti autor. Esimest korda anti auhind välja 2015. aastal. Auhinda rahastab Tartu linn ja selle väljaandmist korraldavad Tartu Mänguasjamuuseum ja Tartu Linnaraamatukogu. Auhinna suurus on 2000 eurot. Lapsepõlve auhind kuulutatakse välja ning antakse üle igal aastal raamatu ja roosi päeval, 23. aprillil Tartu Mänguasjamuuseumi Teatri Kodus.

## Laureaadid
*2015 – Kairi Look, "Peeter, sõpradele Peetrike"
*2016 – Andrus Kivirähk, "Oskar ja asjad"
*2017 – Reeli Reinaus, "Kuidas mu isa endale uue naise sai"
*2018 – Kadri Hinrikus, "Katariina ja herned"
*2019 – Jana Maasik, "Hopspelleri amulett"
*2020 – Tuul Sepp, “Allikahaldjas”
*2021 – Triinu Laan, "Luukere Juhani juhtumised" (Päike ja Pilv, illustreerinud Marja-Liisa Plats) 
*2022 – Kadri Hinrikus, "Elevant" (Tammerraamat)
*2023 – Ilmar Tomusk, "Julius, mida sina suvel tegid" (Tammerraamat)
*2024 – Grethe Rõõm, "Kaarnapuu" (Varrak)
* 2025 – Triinu Laan, "Poiss ja papa"

## Viited

## Välislingid
* Tartu lastekirjanduse auhinna statuut. Riigi Teataja IV, 27. veebruar 2015, nr 8.
Jüri Peterson

**Jüri Peterson** (31. mai 1844 Särghaua talu, Uue-Vändra vald – 19. märts 1907 Vana-Vändra vald) oli eesti õpetaja.

Ta oli 1867. aastast Vana-Vändra valla Kadaka külakooli õpetaja. 

## Isiklikku
Jüri Petersoni poeg oli poliitik, kirjanik ja õpetaja Karl Ernst Särgava ning pojapoeg oli advokaat Karl Särgava.

## Kirjandus
*Jüri Peterson. // Tuntud nimesid Vändra vallast. Koostaja Jannu Holsting. Vändra 2004. Lk 92
Jakub Wołąsiewicz

**Jakub Jacek Wołąsiewicz** (1. veebruar 1960 Zielona Góras – 7. juuni 2016) oli Poola diplomaat. 

1994–2001 oli ta Poola suursaadik Eestis.

14. septembril 2000 anti talle Maarjamaa Risti II klassi teenetemärk, tunnustades tema tööd Poola Vabariigi erakorralise ja täievolilise suursaadikuna Eesti Vabariigis 1994–2000.

## Viited
Jacek Piechota

**Jacek Jan Piechota** (sündinud 28. aprillil 1959 Szczecinis) on Poola poliitik. 

2001–2003 ja 2005 oli ta Poola majandusminister. 

18. märtsil 2002 anti talle Valgetähe I klassi teenetemärk, tunnustades tema tööd Poola majandusministrina.

## Viited
Mart Rahumaa

**Mart Rahumaa** VR II/3 (kuni 1937 **Reimann**; 20. märts 1884 Sikana, Vana-Vändra vald – 9. detsember 1940 Vändra vald) oli Venemaa ja Eesti sõjaväelane (nooremleitnant).

Rahumaa võttis osa I maailmasõjast. Ta lõpetas Pihkvas lipnikute kooli ja Toržokis rooduülemate kursused.

Eesti Vabadussõjas teenis lõpuks 9. Jalaväepolgus.

Teda autasustati 18. veebruaril 1925 Vabadusristi II liigi 3. järguga.

## Viited

## Kirjandus
*Mart Rahumaa. // Tuntud nimesid Vändra vallast. Koostaja Jannu Holsting. Vändra 2004. Lk 99

## Välislingid
*Mart Rahumaa Eesti ohvitseride andmekogus
Tadeusz Gąsiorowski

**Janusz Tadeusz Gąsiorowski** (17. juuni 1889 Lemberg – 19. oktoober 1949 Pariis) oli Poola sõjaväelane (kindral).

1933 anti talle Kotkaristi I klassi teenetemärk.

## Viited
Janusz Piechociński

**Janusz Piechociński** (sündinud 15. märtsil 1960) on Poola poliitik.

Ta on olnud Poola aseapeaminister, Poola majandusminister.

18. märtsil 2014 anti talle Maarjamaa Risti I klassi teenetemärk, tunnustades tema tööd Poola asepeaministrina ja majandusministrina.

## Viited
Taavet Leppik

**Taavet Leppik** (sündinud 31. juulil 1993 Häädemeestel) on eesti võrkpallur.

Ta lõpetas 2012. aastal Häädemeeste Keskkooli ja Pärnu Linna Spordikooli. Ta on mänginud klubivõrkpalli Eesti meistriliiga klubides Pärnu VK ja Bigbank Tartu.

## Saavutused
**[[Võrkpalli Balti liiga|Balti liiga]]**
***Meister (5):** 2016, 2022, 2023, 2025, 2026
*2. koht (4): 2013, 2017, 2018, 2024
*3. koht (1): 2019

**[[Eesti meistrivõistlused võrkpallis|Eesti meistrivõistlused]]**
***Meister (4):** 2015, 2018, 2022, 2025
*2. koht (3): 2013, 2016, 2023
*3. koht (3): 2014, 2017, 2018

**[[Eesti karikavõistlused võrkpallis|Eesti karikavõistlused]]**
***Karikavõitja (8):** 2012, 2014, 2015, 2016, 2021, 2022, 2023, 2025
*2. koht (2): 2018, 2024

## Viited

## Välislingid
*Taavet Leppik Profiil CEV kodulehel
*Taavet Leppik Volleybox
Jaromir Sokołowski

**Jaromir Maciej Sokołowski** (sündinud 25. veebruaril 1971 Łódźis) on Poola diplomaat.

Ta on olnud Poola presidendi välisnõunik.

18. märtsil 2014 anti talle Maarjamaa Risti II klassi teenetemärk, tunnustades tema tööd Poola presidendi välisnõunikuna.

## Viited
Jarosław Drzewiecki

**Jarosław Drzewiecki** (sündinud 30. aprillil 1960 Bydgoszczis) on poola pianist.

18. märtsil 2002 anti talle Valgetähe III klassi teenetemärk, tunnustades tema tööd klaverikunstnikuna.

## Viited
Jerzy Woźnicki

**Jerzy Marek Woźnicki** (sündinud 22. mail 1947 Kotuńis Siedlecki maakonnas Masoovia vojevoodkonnas) on poola tehnikateadlane.

18. märtsil 2002 anti talle Maarjamaa Risti III klassi teenetemärk, tunnustades tema tööd Varssavi Tehnikaülikooli rektorina.

## Viited
Jerzy Lesław Wyrozumski

**Jerzy Lesław Wyrozumski** (6. märts 1930 Terebovlja (tänapäeval Ukraina, Ternopili oblast) – 2. november 2018 Kraków) oli poola ajaloolane.

Ta on olnud Poola Kunstide ja Teaduste Akadeemia peasekretär.

18. märtsil 2014 anti talle Maarjamaa Risti IV klassi teenetemärk, tunnustades tema tööd Poola Kunstide ja Teaduste Akadeemia peasekretärina ning Poola-Eesti teadus- ja haridusalase koostöö edendajana.

## Viited
Juliusz Lukaśiewicz

**Juliusz Lukaśiewicz** (poola **Juliusz Łukasiewicz**; 6. mai 1892 Žõtomõr – 6. aprill 1951 Washington) oli Poola diplomaat.

Ta oli muu hulgas Poola suursaadik Nõukogude Liidus ja Prantsusmaal.

1925 anti talle Vabadusristi III liik 2. järk, tunnustades tema tööd suursaadikuna.

## Viited
Sławomir Józef Hartman

**Sławomir Józef Hartman** (27. oktoober 1898 Swaryszów – 24. aprill 1979 London) oli Poola sõjaväelane (polkovnik).

1935 anti talle Eesti Punase Risti mälestusmärgi II järgu I aste.

## Viited
Kimmo Sasi

**Kimmo Kalevi Immeri Sasi** (21. veebruar 1952 Tampere – 16. aprill 2025 Helsingi) oli Soome poliitik.

Ta oli Soome väliskaubanduse minister (aastal 1999 Paavo Lipponeni esimeses valitsuses ja aastatel 2002–2003 Paavo Lipponeni teises valitsuses). 1983–2015 oli ta Eduskunna liige.

20. novembril 2001 anti talle Maarjamaa Risti II klassi teenetemärk, tunnustades tema tööd Soome Vabariigi väliskaubanduse ministrina.

## Viited
Kordjan Zamorski

**Kordjan Józef Zamorski** (ka **Kordian Zamorski**; 1. aprill 1890 Kołkówka – 19. detsember 1983 London) oli Poola sõjaväelane.

Ta oli Poola Riigipolitsei peakomandant.

1933 anti talle Kotkaristi II klassi teenetemärk, tunnustades tema tööd Poola Riigipolitsei peakomandandina ja kindral-inspektorina.

1938 anti talle Valgetähe I klassi teenetemärk, tunnustades tema tööd Poola Riigipolitsei peakomandandina ja kindral-inspektorina.

## Viited
Krzysztof Czeszejko-Sochacki

**Krzysztof Kazimierz Czeszejko-Sochacki** (sündinud 3. oktoobril 1954 Opoles) on Poola õigusteadlane, jurist.

Ta on olnud Poola Seimi kantselei direktor.

18. märtsil 2002 anti talle Valgetähe II klassi teenetemärk, tunnustades tema tööd Poola Seimi kantselei direktorina.

## Viited
Krzysztof Adam Krajewski

**Krzysztof Adam Krajewski** (sündinud 3. augustil 1963 Varssavis) on Poola diplomaat ja riigiametnik.

18. märtsil 2014 anti talle Maarjamaa Risti III klassi teenetemärk, tunnustades tema tööd Poola välisministeeriumi diplomaatilise protokolli osakonna direktorina.

## Viited
Tuupimine

**Tuupimine** on õpitava meeldejätmine selle sisust aru saamata või seda teiste teadmistega seostamata.
Józef Beck

**Józef Beck** (4. oktoober 1894 Varssavi – 5. juuni 1944 Stănești, Giurgiu maakond, Rumeenia) oli Poola poliitik, diplomaat ja riigiametnik.

2. novembrist 1932 kuni 30. septembrini 1939 oli ta Poola välisminister.

25. mail 1938 anti talle Riigivapi I klassi teenetemärk, tunnustades tema tööd Poola välisministrina.

## Viited
Marcin Jakub Pałys

**Marcin Jakub Pałys** (sündinud 5. detsembril 1964 Varssavis) on poola keemik ja haridustegelane.

Ta on lõpetanud Varssavi ülikooli keemiateaduskonna 1987. aastal.

Aastatel 2012–2020 oli ta Varssavi ülikooli rektor.

## Tunnustus
* 2014 – Maarjamaa Risti IV klassi teenetemärk (töö eest Varssavi ülikooli rektorina)

## Viited
Karakk

**Karakk** on 15. sajandil kasutusele võetud kõrge vööri- ja ahtrikastelliga ning pukspriidiga purjelaeva tüüp, mida kasutati peamiselt kauba-, aga ka sõjalaevadena. 

Laeva tagumine mast oli taglastatud ladina purjega, teistes mastides olid raapurjed. Lisaks võis mõni väiksem karakk kanda väikest raapurje ka pukspriidil. Laeva peamast oli enamasti teistest mastidest palju kõrgem.

16. sajandi peamine laevatüüp oli algselt kolme mastiga karakk. Karakk oli suur, mitme masti ja ristkülikukujuliste purjedega alus, mille kere katvad plangud olid kinnitatud üksteise kõrvale. Plangud paigutati kaartele üksteise kõrvale, serv vastu serva. Karakist sai esimene laev, mille puhul kasutati laeva ehitamisel pardatalastikku alates laeva kiilust kuni parda ülemise servani. On teada, et tol ajal toimus kaubavedu Vahemere äärsete riikide ja Inglismaa vahel peamiselt karakkidega.
Marek Gębczyński

**Marek Gębczyński** (sündinud 9. jaanuaril 1938 Ślemieńis) on poola bioloog. 

Ta oli aastatel 2002–2005 Białystoki Ülikooli rektor.

19. märtsil 2002 anti talle Maarjamaa Risti III klassi teenetemärk, tunnustades tema tööd Białystoki Ülikooli rektorina.

## Viited
Marek Wagner

**Marek Wagner** (sündinud 24. aprillil 1946 Varssavis) on Poola poliitik, diplomaat.

18. märtsil 2002 anti talle Maarjamaa Risti II klassi teenetemärk, tunnustades tema tööd Poola peaministri kantselei aseriigisekretärina.

## Viited
Marek Strzaliński

**Marek Strzaliński** (sündinud 7. oktoobril 1947 Siedlces) on Poola poliitik.

Ta oli Poola Seimi liige aastatel 2005–2007.

19. märtsil 2002 anti talle Valgetähe II klassi teenetemärk, tunnustades tema tööd Podlaski maakonna vojevoodina.

## Viited
Marek Ungier

**Marek Andrzej Ungier** (sündinud 26. juulil 1953 Skarżysko-Kamiennas Święty Krzyżi vojevoodkonnas) on Poola riigiametnik.

18. märtsil 2002 anti talle Maarjamaa Risti II klassi teenetemärk, tunnustades tema tööd Poola presidendi kantselei riigisekretärina.

## Viited
Mieczysław Struk

**Mieczysław Emil Struk** (sündinud 1. jaanuaril 1961 Jastarnia) on Poola riigiametnik.

18. märtsil 2014 anti talle Maarjamaa Risti III klassi teenetemärk, tunnustades tema tööd Pomorze vojevoodkonna marssalina.

## Viited
Moritz Graubner

**Carl Moritz Graubner** (17. veebruar 1828 Paide – 5. november 1910 Võidula) oli baltisaksa päritolu Eesti ettevõtja.

Ta töötas a-st 1841 Rõika-Meleski peeglivabrikus, alates a-st 1856 palgalise juhina. Ta ostis 1866. aastal koos õepoeg Carl Johan Rosenbergiga Vana-Vändra mõisalt Võidula klaasivabriku, mis oli Võidula poolmõisa staatuses.

Ta ehitas mõisa 1872. aastal peahoone, mis oli ühtlasi ka klaasivabriku kontorihoone. Ta oli ka kohaliku hariduselu edendaja ja mõisa kooli asutaja, aktiivne põllundus- ja vabatahtliku tuletõrje tegelane jm.

## Kirjandus
*Moritz (Carl Moritz) Graubner. // Tuntud nimesid Vändra vallast. Koostaja Jannu Holsting. Vändra 2004. Lk 32
Māris Kučinskis

**Māris Kučinskis** (sündinud 28. novembril 1961 Limbaži piirkonnas) on Läti poliitik. Ta oli 11. veebruarist 2016 kuni 23. jaanuarini 2019 Läti peaminister.

Ta lõpetas 1980. aastal Valmiera 4. Keskkooli ja 1988. aastal Läti Riikliku Ülikooli majandusteaduskonna.

Ta oli 2004. aasta detsembrist kuni 2006. aasta novembrini Läti regionaalminister.

7. detsembril 2005 anti talle Maarjamaa Risti II klassi teenetemärk, tunnustades tema tööd Läti regionaalministrina.

2014. aasta parlamendivalimistel valiti ta seimi liikmeks Roheliste ja Talurahva Liidu nimekirjas. Ta kuulub Liepaja Parteisse. 1998–2011 kuulus ta Rahvaparteisse.

13. jaanuaril 2016 tegi president Raimonds Vējonis talle ülesandeks moodustada uus valitsus. 11. veebruaril 2016 kinnitas Läti parlament häältega 60:32 Kučinskise valitsuse ametisse.

Detsembrist 2022 septembrini 2023 oli ta Läti siseminister.

## Vaata ka

* Māris Kučinskise valitsus

## Viited
Piotr Łossowski

**Piotr Henryk Łossowski** (25. veebruar 1925 Kalisz – 26. juuli 2025 Varssavi) oli Poola ajaloolane, õppejõud (professor).

18. märtsil 2002 anti talle Valgetähe V klassi teenetemärk, tunnustades tema tööd Poola-Eesti sõprusühingu liikmena.

## Viited
Robert Kupiecki

**Robert Ryszard Kupiecki** (sündinud 5. septembril 1967 Varssavis) on Poola poliitik.

Ta on olnud Poola sõjandusminister.

13. mail 2009 anti talle Maarjamaa Risti V klassi teenetemärk, tunnustades tema tööd kaasaaitamisel Eesti NATOga liitumisele.

## Viited
Stanisław Marian Koziej

**Stanisław Marian Koziej** (sündinud 8. juulil 1943 Glinnikis Lubartówi maakonnas Lublini vojevoodkonnas) on Poola sõjaväelane, poliitik, õppejõud (professor).

Ta on olnud Poola Riikliku Julgeoleku büroo juht.

18. märtsil 2014 anti talle Maarjamaa Risti II klassi teenetemärk, tunnustades tema tööd Poola riikliku julgeoleku büroo juhina.

## Viited
Süvahavva soo

Süvahavva soo on mitteametliku kohanimena märgitud ala Rebasmäe külas Orava vallas Põlvamaal KNAB-i.
Ekslikult viidatakse Süvahavva sood Lõuna-Eesti tutvustuskampaania tekstide koostamisel hoopis teisel kohale. Segadus Süvahavva nimega tuleneb sellest, et on olemas Sügavhaud ja Süvahavva.  Süvahavva küla servades on mitmeid soiseid alasid. Kuid igalühel on hoopis oma nimi.
Stanisław Rouppert

**Stanisław Rouppert** (ka **Stanisław Ruppert**; 15. aprill 1887 Varssavi – 13. august 1945 Edinburgh) oli Poola sõjaväelane, meditsiiniteadlane.

1930 anti talle Eesti Punase Risti mälestusmärgi I järgu II aste ja II järgu I aste, tunnustades tema tööd Poola sõjaväe tervishoiudepartemendi ülemana.

1933 anti talle Kotkaristi II klassi teenetemärk.

18.-19. juunil 1939 oli ta läbisõidul Eestis. Koos Eesti sõjaväe tervishoiuvalitsuse ülema Martin Jervaniga tutvus muuhulgas ka sõjaväe sanatooriumi puhkekodu, supelasutuste ja kuurordiga Pärnus.

## Viited
CCL25

***Chemokine (C-C motif) ligand 25*** (CCL25) ehk ***TECK*** (*Thymus-Expressed Chemokine*) on CC- (β-kemokiinid) kemokiinide perekonda liigitatud tsütokiin, mis osaleb ilmselt T-rakkude arengus. CCL25 on kemotaktiilne tümotsüütide, aktiveeritud makrofaagide ja tüümuse dendriitrakkude suhtes.

CCL25 avaldab toimet seondudes kemokiini retseptoriga CCR9.

Inimese CCL25 sünteesitakse propeptiidina ja *CCL25*-geen (scya25) asub inimestel 19. kromosoomis.

Lisaks tüümusele on kemokiini tuvastatud ka peensooles ja maksas.

## Tüümuse primordium

Tüümuse *Foxg1* ekspressiooniga tüümuse primordiumis kaasneb kemokiini CCL25 komplekteerimine.

Embrüonaalne tüümus komplekteerib loote tümotsüütide (näiteks CD4-CD8-CD25-CD44+) migratsiooni esile kutsuvaid keemilisi signaalühendeid kemokiine: CCL21, CCL25, ja CXCL12.

## Viited

## Kirjandus
* CCL25 chemokine (C-C motif) ligand 25 &#91; Homo sapiens (human) &#93;, 5. aprill 2015

*Selles artiklis on kasutatud ingliskeelset artiklit [[:en:CCL25]] seisuga 24.04.2015.*
Ryszard Stachurski

**Ryszard Stachurski** (sündinud 7. detsembril 1950 Gdynias) on Poola riigiametnik.

18. märtsil 2014 anti talle Maarjamaa Risti III klassi teenetemärk, tunnustades tema tööd Pomorze vojevoodkonna vojevoodina.

## Viited
Stanisław Ciosek

**Stanisław Józef Ciosek** (2. mai 1939 – 19. oktoober 2022) oli Poola poliitik ja diplomaat. 

1989–1996 oli ta Poola suursaadik Nõukogude Liidus ja Venemaal.

18. märtsil 2002 anti talle Valgetähe II klassi teenetemärk, tunnustades tema tööd Poola presidendi nõunikuna .

## Viited
Tina Karol

**Tina Karol** (ukraina keeles Тіна Кароль; sünninimi **Tatjana Grigorjevna Liberman** (ukraina Тетяна Григорівна Ліберман), sündinud 25. jaanuaril 1985 Orotukanis Magadani oblastis Venemaal) on ukraina laulja. Ukraina rahvakunstnik (2017). 

Ta esindas 2006. aasta Eurovisiooni lauluvõistlusel Ukrainat, kus ta saavutas lauluga "Show Me Your Love" 145 punktiga seitsmenda koha.

## Välislingid
* Ametlik koduleht
Tomasz Posadzki

**Tomasz Posadzki** (sündinud 13. novembril 1961 Gdańskis) on Poola poliitik ja jurist.

Ta on olnud Eesti aukonsul Gdanskis.

18. märtsil 2014 anti talle Maarjamaa Risti IV klassi teenetemärk, tunnustades tema tööd Eesti aukonsulina Gdanskis ja seeläbi Eesti-Poola suhete edendajana.

## Viited
Tadeusz Budzik

**Tadeusz Ryszard Budzik** (sündinud 27. oktoobril 1962) on Poola politseitegelane. 

23. veebruaril 2008 anti talle Kotkaristi III klassi teenetemärk, tunnustades tema tööd Eesti-Poola politseikoostöö edendajana.

## Viited
Tadeusz Hołówko

**Tadeusz Ludwik Hołówko** (kirjanduses ebatäpselt *Thadée Holówko*; 17. september 1889 Semipalatinsk – 29. august 1931 Truskawiec) oli Poola poliitik, publitsist.

1931 anti talle Kotkaristi II klassi teenetemärk.

## Viited
Wojciech Wróblewski

**Wojciech Franciszek Wróblewski** (sündinud 6. septembril 1957 Mielecis) on Poola diplomaat ja sotsioloog.

Ta oli aastatel 2001–2005 Poola suursaadik Eestis.

13. märtsil 2002 anti talle Valgetähe II klassi teenetemärk, tunnustades tema tööd Poola suursaadikuna Eesti Vabariigis.
4. juulil 2005 anti talle Maarjamaa Risti I klassi teenetemärk, tunnustades tema tööd Poola suursaadikuna Eesti Vabariigis 2001–2005.

2006 pälvis ta Jõgevamaa Kuldristi.

## Viited
Optika (Newton)

**"Optika"** (inglise keeles täieliku pealkirjaga **"Opticks: or, a treatise of the reflexions, refractions, inflexions and colours of light"**) on inglise füüsiku Isaac Newtoni 1704. aastal ilmunud teos, milles ta rajas uusaegse optika põhialused. Newton töötas välja värvusteooria, mis põhineb tähelepanekul, et prisma lahutab valge valguse spektri nähtavateks värvusteks.
Luis Carlos Galán

**Luis Carlos Galán Sarmiento** (29. september 1943 Bucaramanga, Santanderi departemang – 18. august 1989 Soacha, Bogotá lähedal) oli Colombia ajakirjanik ja liberaalne poliitik, kes kandideeris kaks korda Colombia presidendiks ja kes mõrvati narkomaffiaga seotud isikute poolt.

Esimest korda kandideeris ta Colombia presidendiks aastal 1982 (aastal 1979 asutatud partei, õigemini Colombia Liberaalsest Parteist eraldunud) Uus Liberalism kandidaadina; ta sai 10,9% häältest. Belisario Betancur (Colombia Konservatiivse Partei esindajana) sai 46,8% häältest ja Alfonso López Michelsen (Colombia Liberaalse Partei esindajana) 41% häältest.
Wiktor Tomir Drymmer

**Wiktor Tomir Drymmer** (ka **Viktor Tomir Drymmer**; 24. mai 1896 – 27. juuli 1975) oli Poola sõjaväelane ja salateenistuja.

1923 anti talle Vabadusristi I liik 3. järk.

20. mail 1938 anti talle Valgetähe II klassi teenetemärk, tunnustades tema tööd Poola välisministeeriumi konsulaarosakonna direktorina.

## Viited
Włodzimierz Kurnik

**Włodzimierz Kurnik** (sündinud 20. novembril 1950 Góra Kalwarias) on Poola tehnikateadlane.

Aastatel 2005–2012 oli ta Varssavi Tehnikaülikooli rektor.

18. märtsil 2002 anti talle Valgetähe III klassi teenetemärk, tunnustades tema tööd Varssavi Tehnikaülikooli prorektorina.

## Viited
Tümopoees

**Tümopoees** on tänapäevastel toimiva tüümusega sündinud selgroogsete loomadel tüümuses toimuvate protsesside koondnimetus, mille käigus luuüdist migreerunud tümotsüüdiddiferentseeruvad (rakkude arvukuse suurenemine, positiivne selektsioon tüümuse koores ja negatiivne selektsioon tüümuse säsis) küpseteks T-rakkudeks.

Tümopoeesis osalevad mitmed tsütokiinid, kasvufaktorid ja hormoonid.  

Mõned autorid kirjeldavad nimetatud protsessi tüümuse migratsioonina, mis sisaldab selektsiooni, diferentseerumist ja paljunemist.
Marina Timofejeva

**Marina Timofejeva** (sündinud 24. veebruaril 1984 Tallinnas) on Eesti iluuisutaja (jäätantsija).

Ta on uisutanud koos Jevgeni Striganoviga, kellega nad võitsid 2003 ja 2004 Eesti meistrivõistlused.
Natalja Zabijako

**Natalja Zabijako** (Natalia Zabiiako; vene keeles Наталья Александровна Забияко; sündinud 15. augustil 1994 Tallinnas) on Eesti ja Venemaa iluuisutaja (paarissõitja).

Tema ema on Eesti kodanik ja tema isal on välismaalase pass.

2010–2014 elas ta USA-s vene emigrantide perekonnas. Seal taotles ta Venemaa kodakondsust ja sai selle 19. detsembril 2014.

## Sportlaskarjäär

Zabijako hakkas uisutama 4 aasta vanuselt. 2009 hakkas ta sõitma paaris koos Sergei Muhhiniga, kes on Jelena Muhhina noorem vend ja varem võistles ainult üksiksõidus. Sama aasta juunioride maailmameistrivõistlustel Haagis jäid nad 16. kohale ja esimesena vabakavast välja. Hooaja lõpus Muhhin lõpetas sportlaskarjääri.

Järgmisel kahel hooajal sõitis ta paaris Ukraina sportlase Serhi Kulbatšiga, kes oli temast kaks aastat vanem. Konkurentide puudumisel tulid nad 2010. aasta Eesti meistriteks ja 2024. aasta seisuga pole pärast neid keegi Eesti meistrivõistlustel iluuisutamises paarissõidus osalenud. Euroopa meistrivõistlustel Bernis said nad 15 paari seas 13. koha ja maailmameistrivõistlustel Moskvas 16. koha, seekord viimastena, kes vabakava esitama lasti.

2011. aasta detsembris sai Zabijako seljavigastuse, mis takistas tal osalemast Euroopa meistrivõistlustel, ja veebruaris teatas ta partnerluse lõppemisest Kulbatšiga. Kulbatš naasis Ukrainasse, kus sõitis veel ühe hooaja edutult ja siis lõpetas sportlaskarjääri.

2012. aasta oktoobris algas Zabijako koostöö Aleksandr Zabojeviga, kes oli temast 5 aastat vanem. Koos saavutasid nad Budapestis 2014. aasta Euroopa meistrivõistlustel 10. koha. Sellega nad oleksid kvalifitseerunud sama aasta olümpiamängudele, kui Zabojev olnuks Eesti kodanik. Zabojevi taotlus kiirkorras Eesti kodakondsus saada lükati tagasi ja olümpiamängudele nad ei pääsenud. Maailmameistrivõistlustel Jaapanis Saitamas kodakondsuse nõuet polnud ning Zabijako ja Zabojev tulid paarissõidu lühikavas 19. kohale, vabakava esitama neid ei lastud. Hooaja lõpus nende koostöö lõppes. Zabojevi sportlaskarjäär oli sellega sisuliselt läbi.

2014. aasta juunis algas Zabijako koostöö Juri Larionoviga, kes oli kolmekordne EM-medalist ja kelle pikaajaline koostöö Vera Bazarovaga oli alles lõppenud. Sotši olümpiamängudel olid nad olnud kuuendad. Nüüd hakkas Zabijako esindama Venemaad. Tema koostöö Larionoviga ei sujunud, Venemaa meistrivõistlustel olid nad alles 7. ega pääsenud suurvõistlustele (Bazarova oli uue paarilisega 5. ega pääsenud samuti Venemaa koondisse). Hooaja lõpus nende koostöö lõppes ja Larionov loobus spordist.

2015. aastast on ta partneriks Aleksandr Enbert, kellega koos saavutati 2018. aasta Euroopa meistrivõistlustel pronksmedal ja kuuluti XXIII taliolümpiamängudel hõbeda võitnud Venemaa võistkonda.
Liina-Grete Lilender

**Liina-Grete Lilender** (sündinud 14. oktoobril 1979 Tallinnas) on Eesti iluuisutaja ja iluuisutamistreener.

1997. aastal tuli ta iluuisutamise naiste üksiksõidus Eesti meistriks. Lisaks võitis ta aastatel 1994–2004 Eesti meistrivõistlustel iluuisutamises naiste üksiksõidus 4 hõbemedalit (1995, 1996, 2002, 2003) ja 6 pronksi (1994, 1998, 1999, 2000, 2001, 2004). 

1997. aasta iluuisutamise maailmameistrivõistlustel Lausanne's sai ta naiste üksiksõidus 41. koha.

Ta on uisukooli Reval juht ja treener.

Ta on olnud iluuisutamise tiitlivõistluste ülekannete kommentaator ETV-s.

## Viited
Gelibolu poolsaar

**Gallipoli** (türgi Gelibolu Yarımadası; kreeka Καλλίπολη ("ilus keel")) on poolsaar Türgi-Traakias, Türgi Euroopa osas, Egeuse merest läänes ja Dardanellidest idas. 

Esimese maailmasõja käigus 24. aprillil 1915 alanud Gallipoli kampaanias hukkus üle 130&nbsp;000 inimese.

## Viited
Blue (Da Ba Dee)

"**Blue (Da Ba Dee)**" on Itaalia ansambli Eiffel 65 liikmete loodud ja esitatud laul, mis anti välja singli ja muusikavideona.

## Kirjandus
* "Blue (Da Ba Dee)" laulu sõnad

## Video
* "Blue (Da Ba Dee)" YouTube'i muusikavideo

*Selles artiklis on kasutatud ingliskeelset artiklit [[:en:Blue (Da Ba Dee)]] seisuga 24.04.2015.*
Dmitri Antoni

**Dmitri Antoni** (sündinud 18. augustil 1983 Velskis Venemaal) on Eesti iluuisutaja.

Ta sai 2002. aasta Eesti meistrivõistlustel pronksmedali.
Jekaterina Nekrassova

**Jekaterina Nekrassova** (sündinud 24. juunil 1981) on endine Eesti iluuisutaja (paarissõitja) ja iluuisutamistreener.

Ta on uisutanud koos Valdis Mintalsiga, kellega ta on kaks korda võitnud Eesti meistrivõistlused iluuisutamises.

## Viited

## Välislingid
* http://www.uisuklubi.ee/klubi/liikmed/treenerid/jekaterina-nekrassova/
Aleksandr Zabojev

**Aleksandr Zabojev** (sündinud 1. septembril 1989 Sverdlovsk) on Venemaa iluuisutaja. 

Ta on uisutanud koos Natalja Zabijakoga, kellega esindas Eestit. Nad said 2014. aasta Euroopa meistrivõistlustel 10. koha.
Nothing’s Gonna Change My Love for You

**"Nothing's Gonna Change My Love for You"** on Gerry Goffini ja Michael Masseri kirjutatud laul, mis anti välja singli ja muusikavideona. 

## Kaverid

* 1987 – Engelbert
* 1988 – Richard Clayderman
* 1989 – The Shadows
* 1998 – Roland Kaiser ("Niemand ändert meine Gefühle für dich")
* 2001 – Dana Winner
* 2002 – Oliver Petszokat
* 2005 – Westlife

## Välislingid
* Laulu "Nothing's Gonna Change My Love for You" sõnad
* "Nothing's Gonna Change My Love for You" YouTube'i muusikavideo
*Selles artiklis on kasutatud ingliskeelset artiklit [[:en:Nothing's Gonna Change My Love for You]] seisuga 24.04.2015.*
Jevgeni Striganov

**Jevgeni Striganov** (sündinud 23. märtsil 1982 Tallinnas) on Eesti iluuisutaja (jäätantsija). 

Tema uisupartner on Marina Timofejeva. Nad on tulnud 2003. ja 2004. aastal Eesti meistriks.
Jekaterina Golovatenko

**Jekaterina Golovatenko** (sündinud 15. oktoobril 1979 Keilas) on endine Eesti iluuisutaja.

Ta on mitu korda võitnud medaleid Eesti iluuisutamismeistrivõistlustelt.
99 Luftballons

"**99 Luftballons**" (ingliskeelne pealkiri **"99 Red Balloons"**) on Saksa bändi Nena sõjavastane protestilaul, mis anti välja singli ja muusikavideona. 

1983 avaldas bänd oma esimese albumi "Nena", millel avaldati singlid "Leuchtturm" ("Tuletorn") ja "99 Luftballons" ("99 õhupalli"). Viimast neist saatis tohutu rahvusvaheline edu: see tõusis esikohale Austraalias, Austrias, Hollandis, Iirimaal, Kanadas, Rootsis, Saksamaal, Suurbritannias, Šveitsis ja Uus-Meremaal, teiseks USA-s ja neljandaks Norras. 

Laulu ingliskeelne pealkiri on "99 Red Balloons", ehkki saksakeelses versioonis pallide värvi ei mainita. 

Huvitav on seejuures, et Billboardi edetabeli teisele kohale jõudis just saksakeelne versioon, ingliskeelsel versioonil seal nii hästi ei läinud. Küll aga jõudis ingliskeelne versioon edetabelite tippu Suurbritannias, Kanadas ja Iirimaal. Nena ise ei olnud aga ingliskeelse tekstiga rahul ning kontsertidel ei ole ta seda kunagi esitanud. 

## Kirjandus
*  "99 Luftballons" laulu sõnad

## Video
* *[https://www.youtube.com/watch?v=La4Dcd1aUcE "99 Luftballons"]* YouTube'i muusikavideo

*Selles artiklis on kasutatud ingliskeelset artiklit [[:en:99 Luftballons]] seisuga 24.04.2015.*
Cristel Vahtra

**Cristel Vahtra** (sündinud 20. märtsil 1972 Jõgevamaal) on eesti endine murdmaasuusataja.

Ta lõpetas 1990. aastal Ülenurme Keskkooli, 1998. aastal Tartu Ülikooli kehakultuuriteaduskonna ja aastal 2007 Jyväskylä Ülikooli magistriõppe.

1994. aasta taliolümpiamängudel Lillehammeris sai ta 5 kilomeetri klassikatehnikas 27., jälitussõidus 42., 15 kilomeetri vabatehnikas 45., 30 kilomeetri klassikatehnikas 35. ja teatesõidus 12. koha.

1998. aasta taliolümpiamängudel Nagano sai ta 5 kilomeetri klassikatehnikas 53., jä­litussõidus 50., 15 kilomeetri klassikatehnikas 46. ja 30 kilomeetri vabatehnikas 29. koha.

Tema parimaks kohaks maailmameistrivõistlustel jäi 1995. aasta maailmameistrivõistlustel Thunder Bays 15 km klassikatehnikassõidus saadud 17. koht.

## Viited

## Välislingid
* Cristel Vahtra FIS-i lehel
Võimu kants

**"Võimu kants"** on Taani draamasari. Sarja keskseks tegelaseks on poliitik Birgitte Nyborg, kellest saab ootamatult Taani esimene naissoost peaminister.

Sarja originaalpealkiri "**Borgen"** tuleneb Christiansborgi paleele antud hüüdnimest (*borg* tähendab taani keeles kindlust, lossi). Seal asuvad Taani peaministri kabinet, Taani parlament ja Taani ülemkohus.

Sarjal on kokku kolm hooaega, millest igaüks on jaotatud kümneks osaks.
Alma Tamm

**Alma Tamm** (1. mai 1910 Narva-Jõesuu – 19. juuni 1979 Tallinn) oli Eesti koorijuht ja pedagoog.

Alma Tamm omandas alghariduse Narva-Jõesuu 6-klassilises algkoolis ja keskhariduse Narva Ühisgümnaasiumis. Aastatel 1929–1933 õppis ta Tartu Ülikooli õigusteaduskonna majandusteaduse osakonnas. Pärast ülikooli lõpetamist töötas aastatel 1935–1950 õpetajana Narvas, Rakveres ja Tallinnas. 1950 lõpetas Alma Tamm Tallinna Riikliku Konservatooriumi muusikapedagoogika erialal.

Alma Tamm on olnud laulja Eesti Raadio Segakooris, töötanud Tallinna Polütehnilise Instituudi graafikakateedris, olnud õppejõud Tallinna Pedagoogilise Instituudi muusikakateedris ja koolimuusika lektor-metoodik Tallinna Riiklikus Konservatooriumis.

Alma Tamm on Tallinna Polütehnilise Instituudi naiskoori (nüüd Tallinna Tehnikaülikooli Akadeemiline Naiskoor) asutaja-dirigent ja juhatas koori 22 aastat. Oli Wachi-nimelise Määrimaa Naisõpetajate koori auliige.

Alma Tamm on maetud Tallinna Rahumäe kalmistule.

## Välislingid

* Alma Tamm. Elulookirjeldus. https://www.ttu.ee/public/v/vilistlaste-naiskoor/failid/AlmaTamm_Elulookirjeldus.pdf
* Tallinna Tehnikaülikooli Akadeemiline Naiskoor 60 https://www.ttu.ee/public/r/raamatukogu/raamatukogust/naitused/naiskoor_60.pdf
Gaitana

**Gaita-Lurdes Essami** (ukraina keeles Ґайта-Лурдес Ессамі, esinejanimega Gaitana (ukraina Ґайтана); sündinud 29. septembril 1979 Kiievis) on Kongo juurtega Ukraina laulja ja laulukirjutaja. 

Tema muusikas esineb nii džässi, funki, souli kui ka folgi elemente. 

Gaitana esindas lauluga "Be My Guest" Ukrainat 2012. aasta Eurovisiooni lauluvõistlusel Bakuus, kus ta saavutas 65 punktiga 15. koha. 

Tema laulud on ukraina, inglise ja vene keeles. Lisaks oskab ta ka prantsuse ja lingala keelt.

Tema isa Klaver Essami on sündinud Kongos. Gaitana on seal isaga elanud viis aastat.

## Välislingid
* Ametlik koduleht
Paežeriai (Šiauliai rajoon)

**Paežeriai** on küla Leedus Šiauliai maakonnas Šiauliai rajoonis Raudėnai vallas samanimelise järve kaldal. Külas asub Paežeriai mõisa hoonetekompleks, selle lähistel metsas asuvad kaks põlist tamme, Paežeriai tamm ja Dugnai tamm.

## Viited
Johanna Allik

**Johanna Allik** (sündinud 7. aprillil 1994 Tallinnas) on Eesti iluuisutaja.

Individuaalselt tuli ta 2008. ja 2010. aastal Eesti meistrivõistlustel hõbedale. 

Aastast 2011 tegeleb ta jäätantsuga, uisutades koos Paul Bellantuonoga.
Kurtuvėnai

**Kurtuvėnai** on alev Leedus Šiauliai rajoonis Bubiai vallas. Alevis on Kurtuvėnai regionaalpargi halduskeskus. Kurtuvėnai asub Venta-Dubysa kanali ja Kurtuva järve kaldal.

Alevis on algkool ja raamatukogu. Vaatamisväärsusteks on aastal 1796 püstitatud barokkstiilis katoliku kirik ja Kurtuvėnai mõisa hoonetekompleks.

## Ajalugu

Kurtuvėnaid on esimest korda mainitud XIII sajandil, kuigi alevis asuv linnamägi oli arheoloogilistel andmetel kasutusel juba esimesel aastatuhandel pKr. Piirkond alevi ümbruses kuulus žemaitide Knituva muinasmaakonda.

Aastal 1495 püstitati Kurtuvėnaisse esimene kirik ja sellest sai kihelkonna keskus. XVI sajandi algusest kuni aastani 1614 kuulus see protestantidele, seejärel ehitasid need alevisse uue kiriku ja vana kirik anti katoliiklastele tagasi. XVII sajandi lõpuks oli see lagunenud ja nii ehitati aastal 1796 selle asemele praegune kirik.

Aleviks nimetati Kurtuvėnaid esimest korda aastal 1514. XVII sajandi lõpus ja XVIII sajandi alguses laastasid asulat sõjad. Kuni XVIII sajandi alguseni kuulus see Nagurskistele, seejärel aga Plater-Zyberkidele. Aastal 1804 asutati alevisse kihelkonnakool. Ajal, mil ladina tähestikus välja antud leedukeelne kirjandus keelustatud olid, levitasid seda Kurtuvėnais ja selle ümbruskonnas O. Butkutė, Meškauskiste ja Vitkauskiste pered, Povilas Višinskis.

Esimese maailmasõja ajal, aastal 1915, põles alev maha. Aastal 1919 toimus alevi all lahing Pavel Bermondt-Avalovi vägede ja Leedu sõjaväe vahel. Kahe ilmasõja vahelisel perioodil kandis alev nime *Kurtavėnai*. Pärast Teist maailmasõda tegutsesid alevi ümbruskonnas Leedu metsavennad.

## Pilte


Kurtuvėnai,_gatvė.JPG|Kurtuvėnai
Kurtuvenai.jpg|Kurtuvėnai
Kurtuvenai0905312030.JPG|Kurtuvėnai kirik
Kurtuvosezeras.jpg|Kurtuva järv
Kurtuvenai0905312014.JPG|Kurtuvėnai mõis
Kurtuvėnai,_mokykla.JPG|Kurtuvėnai kool, kultuurimaja ja raamatukogu
Kurtuvėnųsenkapis.JPG|Kurtuvėnai kalme
2007_08_19Kurtuvėnų_piliak.jpg|Kurtuvėnai linnamägi
DubysosVentosKanalas.jpg|Venta-Dubysa kanal
Kurtuvenai0905312034.JPG|Paisjärv alevi külje all


## Tuntud elanikke

*Jonas Nagurskis – Rzeczpospolita poliitik ja sõjaväelane
*Stefan Plater-Zyberk – Leedu fotograaf ja kunstnik

## Viited

## Välislingid

*Alev portaalis vietoves.Lt
*Alev Poola geograafilises sõnastikus
Gruzdžiai

**Gruzdžiai** on alev Leedus Šiauliai rajoonis, Gruzdžiai valla halduskeskus. Alev asub merepinnast 103 meetri kõrgusel.

Haridust annavad gümnaasium ja Joniškise põllumajanduskooli filiaal. Vaatamisväärsusteks on aastail 1896–1904 püstitatud uusgooti stiilis katoliku kirik, kirikuaia müür ja selle väravad, Gruzdžiai mõisa hoonetekompleks, kirjanik Marius Katiliškise maja, pühamu, vana apteegihoone ja hobuste muuseum.

## Ajalugu

Gruzdžiai mõisa on esimest korda mainitud XVI sajandil, küla aga aastal 1623. Asulale ja mõisale on ilmselt nime andnud sealsete valduste omanik Kristupas Gruzdys. Aastal 1636 sai see *Užmūšė* või *Zamūšė* nime all aleviks. Aastal 1649 põles asula maha. Aastal 1670 ehitati sinna esimene kirik. Aastast 1676 on teada, et alevis oli 40 maja, neist 35 olid kõrtsid.

Põhjasõja ajal laastasid alevit Rootsi väed. Aastal 1793 sai asula omanikuks Platon Zubov. XIX sajandi alguses ehitati Gruzdžiaisse puidust sünagoog, mis põles Teise maailmasõja ajal maha. Aastal 1830 laastas alevit koolera. Ka kannatas see korduvate tulekahjude käes, põledes aastail 1891, 1910, 1915, 1929 ja 1931. 

Aastal 1936 püstitati Gruzdžiaisse raamatukogu. Aastal 1923 rajati mõisa juurde põllumajanduskool. Aastal 1941 lasid Saksa okupatsiooniväed maha 40 alevist pärit juuti. Pärast Teist maailmasõda tegutsesid alevi ümbruskonnas Leedu metsavennad. Nõukogude ajal oli Gruzdžiai kohaliku kolhoosi keskasula.

## Pilte


2007_07_13_Gruzdziuaikste.jpg|Gruzdžiai
Gruzdžiai,_bažnyčia_1.JPG|Gruzdžiai kirik
2006_10_05Gruzdžiai_mokykla1.jpg|Gruzdžiai põllumajanduskool
2007_07_13_Gruzdziugimnazija.jpg|Gruzdžiai gümnaasium


## Tuntud elanikke

*Jonas Šliūpas – Leedu ärkamisaja avaliku elu tegelane
*Feliksas Vaitkus – USA lendur

## Viited

## Välislingid

*Alev portaalis vietoves.Lt
*Alev Poola geograafilises sõnastikus
Ilona Laaman

**Ilona-Anna Laaman** (10. veebruar 1934 Tallinn – 26. juuni 2017 Uppsala) oli eesti luuletaja.

Ta põgenes 1944. aastal koos ema, õigusteadlase Tatjana Laamani ja õe Silviaga Rootsi. Pärast abituuriumi lõpetamist 1953. aastal õppis ta 1954/1955. aastal Uppsala Ülikoolis. Seitsme aasta jooksul töötas ta meditsiiniõena vaimse puudega inimeste hooldekodus. 1983. aastal tegi ta lõpueksamid prantsuse, vene ja eesti filoloogia erialal. 

## Looming
Laaman kuulub nende väliseestlaste põlvkonda, kes on oma koolihariduse omandanud valdavalt väljaspool Eestit. Tema teosed on ilmunud väliseesti kirjastustes Kanadas (Toronto), Ameerika Ühendriikides ja Rootsis.

Ilona Laaman on tuntuks saanud eelkõige luuletajana. Tema tihti irooniliste luuletuste teemadeks on muuhulgas protest kehtivate normide vastu. Tihti on tajutav ka tema skeptilisus religiooni suhtes.

Lisaks luuletustele kirjutas Laaman ka lühiproosat ning tõlkis eesti keelest rootsi keelde ilukirjandust, sealhulgas Valev Uibopuu loomingut.

1997. aastal avaldas ta kergelt võõrandatud, ilukirjanduslikus vormis oma autobiograafia "Vesi ahjus".
### Luulekogud
* 1970 "Mis need sipelgad ka ära ei ole"
* 1974 "Süda vaatab kiikriga" 
* 1980 "Üks üsna kerge haigus"
* 1984 "Nii on see inimeseks olemine"
* 1994 "Mõttekriips"
* 1999 "Mulle ei meeldinud su nimi"
* 2003 "Maakulgur on maandunud"

## Liikmesus
*Välismaine Eesti Kirjanike Liit

## Tunnustus
*2003 Valgetähe V klassi teenetemärk

## Isiklikku
Tema isa oli eesti ajakirjanik ja poliitik Eduard Laaman. Pärast Eesti okupeerimist ja annekteerimist NSV Liitu poolt arreteeriti ta isa 1941. aasta veebruaris okupatsioonivõimude poolt ning hukati mõni kuu hiljem Kirovi vanglas. Isa saatusest teavitati perekonda alles destaliniseerimise käigus.

Tema ema oli õigusteadlane Tatjana Laaman.

## Viited

## ''Personalia''
*Eesti Entsüklopeedia 14 (Eesti elulood). Tallinn: Eesti entsüklopeediakirjastus 2000. Lk 216. ISBN 9985-70-064-3
*Ilona viimane tulemine. Eesti Päevaleht, 5. veebruar 2000
*Ilona Laaman tähistas juubelit. Postimees, 13. veebruar 2004

## Välislingid

*"Ilona Laaman". Eesti Rahvusarhiivi Filmiarhiiv, RA EFA.656.0.409163
*Ilona Laaman. Eesti biograafilises andmebaasis
*Short outlines of books by Estonian authors
*Profiil. Geni.com
*Haud Berthåga kalmistul
Voose lahingu mälestussammas

**Vabadussõja Voose lahingu mälestussammas** on Harju maakonnas Anija vallas Voose külas Vabadussõja Voose lahingut meenutav mälestussammas.

Sammas avati 20. juulil 1930. Samba autor oli vabakunstnik Rudolf Saaring-Sõrmus. Samba hävitamise aeg ei ole teada.

Sammas taasavati Voose küla päeva raames 24. augustil 1991. Alates 2003. aastast on sammas riikliku kaitse alla olev ajaloomälestis.

## Viited

## Välislingid
*
Lucia Demetrius

**Lucia Aurora Demetrius** (16. veebruar 1910 Bukarest – 29. juuli 1992 Bukarest) oli rumeenia kirjanik ja tõlkija.

Ta kirjutas romaane, novelle ja näidendeid ning tõlkis rumeenia keelde kirjandust vene (Nikolai Gogol, Ivan Bunin, Lev Tolstoi, Ivan Turgenev, Konstantin Trenjov, Anton Makarenko, Konstantin Stanislavski jt), prantsuse (Victor Hugo, Alexandre Dumas, Charles Perrault, Guy de Maupassant, Honoré de Balzac, Gustave Flaubert, Louis Frederic Rouquette, Thomas Raucat, Marcel Achard, René Barjavel) ja inglise keelest (William Shakespeare, Louis Bromfield, Julien Green).

Eesti keeles on ilmunud tema novell "Viimane Tauber" (rumeenia keelest tõlkinud Aleksander Kurtna, Loomingu Raamatukogu 27/28, 1963; originaal "Ultima Tauber" ilmus 1956).
Laar (perekonnanimi)

**Laar** on perekonnanimi.

2017. aasta 1. jaanuari seisuga on Eestis perekonnanimi Laar 127 mehel ja 163 naisel. Perekonnanimede levikult on Laar meeste puhul 582. ja naiste puhul 468. kohal. Nimi on levinuim Põlva maakonnas, kus neid on maakonna 10 000 elaniku kohta 7,01.

## Nime kandjaid
*Anton Laar, eesti õigeusu kiriku vaimulik ja kooliõpetaja
*Getter Laar, eesti jalgpallur
*Hans Laar, eesti koduloolane ja koolijuht (1929–2001)
*Mart Laar, eesti ajaloolane ja poliitik

## Viited
Paežeriai mõis (Šiauliai rajoon)

**Paežeriai mõis** (leedu keeles *Paežerių dvaras*) on endine mõis Leedus Šiauliai rajoonis Raudėnai vallas Paežeriais.

Kuni XIX sajandini oli mõis Nagurskistele kuuluv karjamõis. XIX sajandi lõpus sai sellest iseseisev mõis, mille omanik oli Zigmantas Nagurskis. Aastal 1910 valmis järve kaldale mõisa eklektiline peahoone, selle juurde jõuti rajada ka kaks teenijate maja, aga nende asemele on nüüdisajal ehitatud uued elamud.

Aastail 1900–1905 rajati mõisa park, mis võtab enda alla 500 meetri pikkuse ja kuni 300 meetri laiuse riba järve kaldal.

Nõukogude ajal asus mõisa peahoones Pavenčiai suhkruvabriku puhkebaas, tänapäeval on see kasutusel noortelaagrina.

## Välislingid
*Sissekanne Leedu mõisate veebisaidil; fotod (*leedu keeles*)
*Sissekanne Leedu mõisate veebisaidil; asendiplaan (*leedu keeles*)
*Fotod mõisa peahoonest (*leedu keeles*)
Laht (perekonnanimi)

**Laht** on eesti perekonnanimi.

2019. aasta 1. jaanuari seisuga oli Eestis perekonnanimi Laht 362 inimesel: 174 mehel ja 188 naisel. Perekonnanimede levikult on Laht meeste puhul 371. kohal ja naiste puhul 374. kohal.

## Nime kandjaid
*Tarmo Laht, eesti arhitekt
*Uno Laht, eesti proosakirjanik ja luuletaja
*Urmas Laht, eesti poliitik
*...

## Viited
Lepp (perekonnanimi)

**Lepp** on eesti perekonnanimi. 

2019. aasta 1. jaanuari seisuga oli Eestis perekonnanimi Lepp 1587 inimesel: 770 mehel ja 817 naisel. Perekonnanimede levikult on Lepp meeste puhul 25. kohal ja naiste puhul 26. kohal.

## Nime kandjaid
*Arne Lepp, eesti arstiteadlane, anatoom
*Artur Lepp, eesti arst Rootsis
*Ela Kogerman-Lepp, eesti arstiteadlane, anatoom
*Feliks Lepp, eesti arstiteadlane
*Hans Peter Lepp, eesti päritolu Rootsi kunstiteadlane ja diplomaat
*Ignace Lepp, eesti päritolu prantsuse kirjanik, publitsist, psühholoog ja katoliku preester
*Jaan Lepp, Eesti sõjaväelane, Vabadussõja veteran
*Kadri Lepp, eesti näitleja
*Marta Lepp, eesti kirjanik ja publitsist
*Nieves Lepp, eesti laulja (sopran) ja näitleja
*Peeter Lepp, eesti poliitik
*Ülo Lepp, eesti arstiteadlane
*...

## Viited
Leok

**Leok** on eesti perekonnanimi. 

2019. aasta 1. jaanuari seisuga oli Eestis perekonnanimi Leok 29 mehel ja 34 naisel.

## Nime kandjaid
*Aigar Leok, eesti motokrossisõitja
*Avo Leok, eesti motokrossisõitja
*Tanel Leok, eesti motokrossisõitja
*...

## Viited
Lepmets

**Lepmets** on eesti perekonnanimi. 

2019. aasta 1. jaanuari seisuga oli perekonnanimi Lepmets Eestis 42 mehel ja 54 naisel.

## Nime kandjaid
*Sergei Lepmets, eesti jalgpallur (väravavaht)
*Tõnno Lepmets, eesti korvpallur
*...

## Viited
Gruzdžiai mõis

**Gruzdžiai mõis** (leedu *Gruzdžių dvaras*) on endine mõis Leedus Šiauliai rajoonis Gruzdžiais.

Mõisa on esimest korda mainitud XVI sajandi alguses. Aastal 1793 läks see Platon Zubovi valdusse ja kuulus aastani 1858 tema suguvõsale. Seejärel ostis mõisa Aleksander Narõškin, tema järglastele kuulus mõis kuni Esimese maailmasõjani. Aastal 1923 hakkas mõisakompleksis tegutsema Gruzdžiai põllumajanduskool. 

Mõisakompleks ehitati välja aastail 1810–1812. Lisaks peahoonele on tänapäeval alles ka palju kõrvalhooneid, nende seas rohkesti lautu, veetorn, kontor, meierei, auruveski-kuivati ja majandusjuhi elamu.


2007_07_13_Gruzdziudvarasvartai.jpg|Laohoone
2007_07_13_Gruzdziudvarasmalunas.jpg|Veetorn
2007_07_13_Gruzdziudvarobravoras.jpg|Auruveski, kuivati ja pruulikoda
2007_07_13_Gruzdziudvaras.jpg|Kontorihoone, tagaplaanil teenijate maja
Gruzdžiųdvaras6.JPG|Lehmalaut
Gruzdžiųdvaras2.JPG|Tall


## Välislingid

*Sissekanne Leedu mõisate veebisaidil; fotod (*leedu keeles*)
*Sissekanne Leedu mõisate veebisaidil; asendiplaan (*leedu keeles*)